تقييم المطعم: ما أدري وش أقول لأن المدح فيه تجريح :)  
  
 الأطباق المفضله :  
 * شوربة شاودر بحري على رأس القمة وأروح للمطعم أحيانا علشانها 15 من 10 :) 
 * شوربة الدجاج بالكريمه 10 من 10 
 * البرياني بأنواعه اللحم ثم الخضار ثم الدجاج  10 من 10 
 * المسالا لحم لازم تجربونها 10 من 10 
 * دجاج جلفيزي (ما أدري هو كذا اسمه ولا لأ موجود شكله بالصور إللي في فخار) 9 من 10 
 * ساموسا خضار + سمبوسة بالجبن 9 من 10 
 * المتبل + ورق العنب  9 من 10 
  
 مميزاته :  
 *نكهته قويييه ولذيذه تحس إنك تآكل أكل هندي :) 
 *تقديم الأطباق جميل وتحت كل طبق شمعه علشان يحافظ على حرارته  
 *تحدد درجة حرارة الفلفل في الأكل  
 *قاااائمة كثيره ومتنوعه تحتار وش تطلب من طولها  
 *كريمين جداااا حتى من اول الخبر كانوا يجيبونه ببلاش بس الحين لأ :( 
 *عندهم بوفيه غداء مفتوح يومي الخميس والجمعه سعره رخيص بس ما أتذكر بكم + تقدر تكلمهم قبل بيوم أو يومين وتحدد لهم الأطباق إللي ودك فيها ويحطونها لك بالبوفيه &lt;&lt; يا سلام:) 
 *مكااان مناااسب إنك تعزم أحد وثقوا تماما إنه راح يعجب ضيوفكم ما في احد أخذته له إلا أعجب به :) 
 *أسلوب التعامل جدااا محترم  
 *خدمتهم سريعه و  ممتازه  
 *المكان كل مره ومره يغيرون فيه ويطورونه  
 *أسعاره معقوله و رخيصه مقارنة بغيره  
  
  
 عيوبه : 
 *موقع المطعم ظالمه جداااا لو كان على شارع عام كان اشتهر أكثر ودخل ذهب :) 
 *الزحمه في بعض الأحيااان خصوصا وقت الظهر أنصح المغرب أفضل شي  
 *ريحة الأكل تنشب في الملابس  ولكني اسمتع بها  
  
  
 تقيمي النهائي :  
 *الطعم والنكهه 100 من 10 
 *الأسعار 9.5 من 10 
 *الخدمه 9.5 من 10  
 *الديكور 7 من 10